CELEX: 32015D1143
Language: sk
Date: 2015-07-13 00:00:00
Title: Vykonávacie rozhodnutie Komisie (EÚ) 2015/1143 z 13. júla 2015 o uverejnení odkazu s obmedzením na normu EN 60335-2-15:2002 o osobitných požiadavkách na spotrebiče na ohrievanie kvapalín podľa smernice Európskeho parlamentu a Rady 2006/95/ES v Úradnom vestníku Európskej únie a v rámci vnútroštátnych postupov (Text s významom pre EHP)

14.7.2015   
            
            
               SK
            
            
               Úradný vestník Európskej únie
            
            
               L 185/23
            
         VYKONÁVACIE ROZHODNUTIE KOMISIE (EÚ) 2015/1143
   z 13. júla 2015
   o uverejnení odkazu s obmedzením na normu EN 60335-2-15:2002 o osobitných požiadavkách na spotrebiče na ohrievanie kvapalín podľa smernice Európskeho parlamentu a Rady 2006/95/ES v Úradnom vestníku Európskej únie a v rámci vnútroštátnych postupov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/95/ES z 12. decembra 2006 o harmonizácii právnych predpisov členských štátov týkajúcich sa elektrického zariadenia určeného na používanie v rámci určitých limitov napätia (1), a najmä na jej článok 5 ods. 2 a ods. 3,
   so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (2), a najmä na jeho článok 11 ods. 1 písm. b),
   so zreteľom na stanovisko pracovnej skupiny pre smernicu o nízkom napätí,
   keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú bol uverejnený odkaz v Úradnom vestníku Európskej únie a v rámci vnútroštátnych postupov, vzťahuje na jeden alebo viacero prvkov bezpečnosti stanovených v prílohe I k smernici 2006/95/ES, predpokladá sa, že elektrické zariadenie určené na používanie v rámci určitých limitov napätia a vyrobené v súlade s touto normou spĺňa príslušné bezpečnostné požiadavky.
            
         
               (2)
            
            
               V septembri 2014 podal Cyprus formálnu námietku proti norme EN 60335-2-15:2002 v znení poslednej zmeny A11:2012 „Elektrické spotrebiče pre domácnosť a na podobné účely. Bezpečnosť. Časť 2-15: Osobitné požiadavky na spotrebiče na ohrievanie kvapalín“.
            
         
               (3)
            
            
               Vo formálnej námietke Cypru sa uvádza, že norma EN 60335-2-15:2002 v znení poslednej zmeny A11:2012 neobsahuje osobitné ustanovenia týkajúce sa domácich spotrebičov na prípravu kávy alebo na všeobecné použitie, ktoré sú určené na prípravu určitého druhu kávy alebo na ohrievanie určitých kvapalín (napr. mlieka), alebo pri ktorých je na základe skúseností známe, že sa na takéto účely používajú. Tento elektrický spotrebič pozostáva z otvorenej nádoby s uzavretým ohrievacím telesom na dne a rukoväti. Ohrievacie teleso je napájané tak, že sa nádoba umiestni na elektrickú základňu, s ktorou sa spojí okrúhlym konektorom pozostávajúcim zo zástrčky a zásuvky, podobným konektorom, aké majú bežné varné kanvice. Skôr ako mletá káva zovrie, v nádobe sa vytvorí pena, ktorá začne stúpať a v dôsledku nahromadenia tepelnej energie v spotrebiči horúca káva prekypí, aj keď sa spotrebič vypne alebo zodvihne zo základne. Ohrievanie mlieka sa vyznačuje podobnými charakteristikami prekypenia. V dôsledku toho existuje riziko vážneho obarenia, keď sa vriaca kvapalina dostane na pokožku používateľov alebo detí, ktoré sú pri nich, a norma ako taká neposkytuje predpoklad zhody so smernicou 2006/95/ES.
            
         
               (4)
            
            
               Po preskúmaní normy EN 60335-2-15:2002 v znení poslednej zmeny A11:2012 Komisia spolu so zástupcami pracovnej skupiny pre smernicu o nízkom napätí dospela k záveru, že norma nespĺňa bezpečnostné prvky uvedené v bode 1 písm. d) v spojení s bodom 2 písm. b) prílohy I k smernici 2006/95/ES.
            
         
               (5)
            
            
               Vzhľadom na bezpečnostné aspekty, ktoré sa majú zlepšiť a pokiaľ sa nevykoná vhodná revízia tejto normy, k uverejnenému odkazu na normu EN 60335-2-9:2002 v znení poslednej zmeny A11:2012 v Úradnom vestníku Európskej únie a v rámci vnútroštátnych postupov by sa malo pripojiť vhodné upozornenie.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom výboru zriadeného na základe článku 22 nariadenia (EÚ) č. 1025/2012,
            
         PRIJALA TOTO ROZHODNUTIE:
   Článok 1
   Odkaz na normu EN 60335-2-15:2002 v znení poslednej zmeny A11:2012 „Elektrické spotrebiče pre domácnosť a na podobné účely. Bezpečnosť. Časť 2-15: Osobitné požiadavky na spotrebiče na ohrievanie kvapalín“ sa uverejní v Úradnom vestníku Európskej únie a v rámci vnútroštátnych postupov s obmedzením uvedeným v prílohe.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 13. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 374, 27.12.2006, s. 10.
   
      (2)  Ú. v. EÚ L 316, 14.11.2012, s. 12.
   
      PRÍLOHA
      
         Uverejnenie názvov a odkazov na európsku harmonizovanú normu EN 60335-2-15:2002 v zmysle smernice 2006/95/ES
      
      
                  ESO (1)
                  
               
               
                  Odkaz na harmonizovanú normu a jej názov
                  (a referenčný dokument)
               
               
                  Odkaz na nahradenú normu
               
               
                  Dátum ukončenia predpokladu zhody nahradenej normy
               
            
                  Poznámka 1
               
            
                  Cenelec
               
               
                  EN 60335-2-15:2002
                  Elektrické spotrebiče pre domácnosť a na podobné účely. Bezpečnosť. Časť 2-15: Osobitné požiadavky na spotrebiče na ohrievanie kvapalín
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Koniec platnosti
                  (1.7.2007)
               
            
                  Poznámka 2.1
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  Poznámka 3
               
               
                  Koniec platnosti
                  (1.9.2008)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  Poznámka 3
               
               
                  Koniec platnosti
                  (1.8.2013)
               
            
                  EN 60335-2-15:2002/A11:2012
               
               
                  Poznámka 3
               
               
                  23.1.2015
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Obmedzenie: Použitie tohto uverejneného odkazu neposkytuje predpoklad zhody s bezpečnostnými prvkami uvedenými v bode 1 písm. d) v spojení s bodom 2 písm. b) prílohy I k smernici 2006/95/ES, najmä pokiaľ ide o riziká vyplývajúce z prekypenia horúcej kávy alebo horúcich kvapalín v súvislosti so spotrebičmi, ktoré sú určené na prípravu určitých druhov kávy alebo ohrev určitých kvapalín (napr. mlieka), alebo pri ktorých je na základe skúseností známe, že sa na takéto účely používajú, keď tieto kvapaliny počas procesu prípravy kávy alebo ohrevu expandujú.
               
            
            
         (1)  ESO: európska organizácia pre normalizáciu:
      Cenelec: Avenue Marnix 17, B-1000, Brussels, tel. +32 25196871; fax: +32 25196919 (http://www.cenelec.eu)
      Poznámka 1: Dátum ukončenia predpokladu zhody je vo všeobecnosti dátumom stiahnutia nahradenej normy stanovený európskou organizáciou pre normalizáciu. Používatelia týchto noriem sa však upozorňujú na to, že v niektorých výnimočných prípadoch to môže byť inak.
      Poznámka 2.1: Nová (alebo zmenená) norma má rovnaký rozsah použitia ako nahradená norma. Od určeného dátumu nahradená norma prestáva poskytovať predpoklad zhody so základnými alebo ďalšími požiadavkami príslušných právnych predpisov Únie.
      Poznámka 3: V prípade zmien je referenčnou normou norma EN CCCCC:YYYY, jej prípadné predchádzajúce zmeny a uvedená nová zmena. Nahradená norma preto pozostáva z normy EN CCCCC:YYYY a z jej prípadných predchádzajúcich zmien, ale bez uvedenej novej zmeny. Od určeného dátumu nahradená norma prestáva poskytovať predpoklad zhody so základnými alebo ďalšími požiadavkami príslušných právnych predpisov Únie.